Document ID: 31998R2663

KOMISSION ASETUS (EY) N:o 2663/98,
annettu 10 päivänä joulukuuta 1998,
tiettyjen Turkista peräisin olevien tavaroiden yhteisötariffikiintiön avaamisesta (1999)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), sellaisena kuin se on viimeksi muutettuna komission asetuksella (EY) N:o 2491/98 (2), ja erityisesti sen 7 artiklan 2 kohdan,
sekä katsoo, että
EY:n ja Turkin assosiointineuvoston päätöksessä N:o 1/97 (3) vahvistetaan kaupan kehityksen edistämiseksi tulliliiton tavoitteiden mukaisesti vuosittaisia arvokiintiöitä, jotka koskevat yhteisön osalta tiettyjä makaronivalmisteita ja Turkin osalta tiettyjä jalostettuja maataloustuotteita, jotka kuuluvat yhdistetyn nimikkeistön 19 ryhmään,
tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (4), sellaisena kuin se on viimeksi muutettuna asetuksella (EY) N:o 1677/98 (5), kodifioitiin sellaisten tariffikiintiöiden hallinnointia koskevat säännökset, joiden käyttö perustuu vapaaseen liikkeeseen luovutusta koskevan ilmoituksen vastaanottamispäivän mukaiseen aikajärjestykseen,
tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97 (6) 2 artiklassa säädetään, että 1 päivänä tammikuuta 1999 alkaen oikeudellisissa asiakirjoissa esiintyvät viittaukset ecuun korvataan viittauksella euroon siten, että EUR 1 = ECU 1; selkeyden vuoksi on syytä käyttää ilmaisua "euro" tässä asetuksessa, koska sitä sovelletaan 1 päivästä tammikuuta 1999, ja
tässä asetuksessa säädetyt toimenpiteet ovat perustamissopimuksen liitteeseen II kuulumattomien valmistettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen liitteessä annettu yhteisötariffikiintiö avataan 1 päivästä tammikuuta 1999 alkaen 31 päivään joulukuuta 1999 saakka.
2. Tähän tariffikiintiöön lukeutuminen edellyttää A.TR.-tavaratodistuksen esittämistä 20 päivänä toukokuuta 1996 tehdyn EY-Turkki-tulliyhteistyökomitean päätöksen N:o 1/96 mukaisesti. Edellämainittu päätös tullimääräyksistä on EY-Turkki-assosiointineuvoston päätöksen N:o 1/95 (7) mukainen.
2 artikla
Komissio hallinnoi 1 artiklassa tarkoitettua yhteisön tariffikiintiötä asetuksen (ETY) N:o 2454/93 308 a-c artiklan säännösten mukaisesti.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1998.

Labels: 2
3
17
18